ddrg/super_eurlex huggingface dataset:
—

tannulla l-Artikolu 1(1) tad-Deċiżjoni tal-Kummissjoni, tat-28 ta’ Ottubru 2009 (Għajnuna mill-Istat Nru C 45/2007, ex NN 51/2007, ex CP 9/2007), dwar l-amortizzazzjoni tat-taxxa ta’ avvjament finanzjarju għall-akkwist ta’ ishma sinifikanti f’impriżi barranin, sa fejn jiddikjara li l-Artikolu 12(5) tat-test ikkodifikat tal-liġi dwar it-taxxa fuq il-kumpanniji (TRLIS) jinkludi elementi ta’ għajnuna mill-Istat,
MT Il-Ġurnal Uffiċjali tal-Unjoni Ewropea C 195/28

Rikors ippreżentat fit-18 ta’ Mejju 2010 — Banco Santander vs Il-Kummissjoni

(Kawża T-227/10)

2010/C 195/43

Lingwa tal-kawża: l-Ispanjol

Partijiet

Rikorrenti: Banco Santander, SA (Santander, Spanja) (rappreżentanti: J. Buendía Sierra, E. Abad Valdenebro, M. Muñoz de Juan, R. Calvo Salinero, avukati)

Konvenut: Il-Kummissjoni Ewropea

Talbiet tar-rikorrenti

— tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS (test ikkodifikat tal-liġi dwar it-taxxa fuq il-kumpanniji), jinkludi elementi ta’ għajnuna mill-Istat;

— sussidjarjament, tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS, meta japplika għal akkwist ta’ ishma li jirriżulta fi ksib ta’ kontroll, jinkludi elementi ta’ għajnuna mill-Istat, u

— sussidjarjament, tannulla l-Artikolu 4 tad-deċiżjoni kkontestata sa fejn jimponi obbligu ta’ rkupru fuq operazzjonijiet li twettqu qabel il-pubblikazzjoni, fil-Ġurnal Uffiċjali tal-Unjoni Ewropea, tad-deċiżjoni finali li hija s-suġġett ta’ dan ir-rikors; u

— tikkundanna lill-Kummissjoni għall-ispejjeż.

Motivi u argumenti prinċipali

Id-deċiżjoni kkonċernata minn dan ir-rikors hija l-istess waħda bħal dik ikkontestata fil-Kawżi T-219/10, Autogrill España vs Il-Kummissjoni, T-221/10, Iberdrola vs Il-Kummissjoni, u T-225/10 Banco Bilbao Vizcaya Argentaria vs Il-Kummissjoni.

Il-motivi u l-argumenti prinċipali jixbhu l-motivi u l-argumenti prinċipali invokati fil-kuntest tal-imsemmija kawżi.

B’mod konkret, ir-rikorrenti tinvoka żbalji ta’ liġi fir-rigward tal-klassifikazzjoni tal-miżura bħala għajnuna mill-Istat, fl-identifikazzjoni tal-benefiċjarji tal-imsemmija miżura u fl-iffissar tat-terminu perentorju għar-rikonoxximent tal-aspettattivi leġittimi. Ir-rikorrenti tinvoka dan l-aħħar motiv sa fejn id-deċiżjoni kkontestata, filwaqt li tammetti l-eżistenza ta’ aspettattivi leġittimi, fl-istess ħin tagħmel distinzjoni bejn l-operazjonijiet imwettqa mid-dħul fis-seħħ tal-miżura sal-pubblikazzjoni tad-deċiżjoni ta’ ftuħ tal-proċedura ta’ investigazzjoni formali, u dawk imwettqa wara.
MT Il-Ġurnal Uffiċjali tal-Unjoni Ewropea C 195/31

Rikors ippreżentat fil-21 ta’ Mejju 2010 — Asociación Española de Banca vs Il-Kummissjoni

(Kawża T-236/10)

2010/C 195/49

Lingwa tal-kawża: l-Ispanjol

Partijiet

Rikorrenti: Asociación Española de Banca (Madrid, Spanja) (rappreżentanti: J. Buendía Sierra, E. Abad Valdenebro, M. Muñoz de Juan u R. Calvo Salinero, avukati)

Konvenuta: Il-Kummissjoni Ewropea

Talbiet tar-rikorrenti

— tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS (test ikkodifikat tal-liġi dwar it-taxxa fuq il-kumpanniji), jinkludi elementi ta’ għajnuna mill-Istat;

— sussidjarjament, tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS, meta japplika għal akkwist ta’ ishma li jirriżulta fi ksib ta’ kontroll, jinkludi elementi ta’ għajnuna mill-Istat;

— sussidjarjament, tannulla l-Artikolu 4 sa fejn dan jimponi obbligu ta’ rkupru fuq operazzjonijiet li twettqu qabel il-pubblikazzjoni, fil-Ġurnal Uffiċjali tal-Unjoni Ewropea, tad-deċiżjoni finali li hija s-suġġett ta’ dan ir-rikors, u

— tikkundanna lill-Kummissjoni għall-ispejjeż.

Motivi u argumenti prinċipali

Id-deċiżjoni kkonċernata minn dan ir-rikors hija l-istess waħda bħal dik ikkontestata fil-Kawżi T-219/10, Autogrill España vs Il-Kummissjoni, T-221/10, Iberdrola vs Il Kummissjoni u T-225/10, Banco Bilbao Vizcaya Argentaria vs Il-Kummissjoni.

Il-motivi u l-argumenti prinċipali jixbhu l-motivi u l-argumenti prinċipali invokati fil-kuntest tal-imsemmija kawżi.
MT Il-Ġurnal Uffiċjali tal-Unjoni Ewropea C 195/28

Rikors ippreżentat fil-21 ta’ Mejju 2010 — Telefónica vs Il-Kummissjoni

(Kawża T-228/10)

2010/C 195/44

Lingwa tal-kawża: l-Ispanjol

Partijiet

Rikorrent: Telefónica, SA (Madrid, Spanja) (rappreżentanti: J. Ruiz Calzado, M. Núñez Müller, u J. Domínguez Pérez, avukati)

Konvenuta: Il-Kummissjoni Ewropea

Talbiet tar-rikorrenti

— tannulla l-Artikolu 1 tad-deċiżjoni kkontestata,

— tikkundanna lill-Kummissjoni għall-ispejjeż kollha tal-kawża.

Motivi u argumenti prinċipali

Id-deċiżjoni kkonċernata minn dan ir-rikors hija l-istess waħda bħal dik ikkontestata fil-Kawżi T-219/10, Autogrill España vs Il-Kummissjoni, T-221/10, Iberdrola vs Il-Kummissjoni, u T-225/10 Banco Bilbao Vizcaya Argentaria vs Il-Kummissjoni, u T-227/10, Banco Santander vs Il-Kummissjoni.

Il-motivi u l-argumenti prinċipali jixbhu l-motivi u l-argumenti prinċipali invokati fil-kuntest tal-imsemmija kawżi.
MT Il-Ġurnal Uffiċjali tal-Unjoni Ewropea C 195/25

Rikors ippreżentat fl-10 ta’ Mejju 2010 — Monster Cable Products vs UASI — Live Nation (Music) UK Ltd (MONSTER ROCK)

(Kawża T-216/10)

2010/C 195/39

Lingwa tar-rikors: l-Ingliż

Partijiet

Rikorrenti: Monster Cable Products, Inc. (Brisbane, l-Istati Uniti) (rappreżentanti: O. Günzel u W. von der Osten-Sacken, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra fil-proċedimenti quddiem il-Bord tal-Appell: Live Nation (Music) UK Ltd (Londra, ir-Renju Unit)

Talbiet tar-rikorrenti

— Tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-24 ta’ Frar 2010 fil-Każ R 216/2009-1, sa fejn l-appell ġie miċħud;

— tiċħad l-Oppożizzjoni Nru B 754335 kontra l-applikazzjoni għal Trade mark Komunitarja Nru 3333804 “MONSTER ROCK” fl-intier tagħha; u

— tikkundanna lill-UASI għall-ispejjeż.

Motivi u argumenti prinċipali

Applikant għat-trade mark Komunitarja: Ir-rikorrenti

Trade mark Komunitarja kkonċernata: It-trade mark verbali “MONSTER ROCK”, għal prodotti fil-klassi 9

Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra fil-proċedimenti quddiem il-Bord tal-Appell

Trade mark jew sinjal invokat insostenn tal-oppożizzjoni: Reġistrazzjoni ta’ trade mark Nru 1313176 fir-Renju Unit tat-trade mark verbali “MONSTERS OF ROCK”, għal prodotti fil-klassi 16; Reġistrazzjoni ta’ trade mark Nru 1313177 fir-Renju Unit tat-trade mark verbali “MONSTERS OF ROCK”, għal prodotti fil-klassi 25; Reġistrazzjoni ta’ trade mark Nru 1313178 fir-Renju Unit tat-trade mark verbali “MONSTERS OF ROCK”, għal prodotti fil-klassi 26; Reġistrazzjoni ta’ trade mark Nru 2299141 fir-Renju Unit tat-trade mark verbali “MONSTERS OF ROCK”, għal prodotti u servizzi fil-klassijiet 9, 16, 25, 41 u 43; trade mark “MONSTERS OF ROCK”, magħrufa sew (fis-sens tal-Artikolu 6 bis tal-Konvenzjoni ta’ Pariġi) fl-ewwel 15-il Stat Membru; trade mark mhux reġistrata “MONSTERS OF ROCK”, użata fil-kummerċ fl-ewwel 15-il Stat Membru; isem kummerċjali “MONSTERS OF ROCK”, użat fil-kummerċ fl-ewwel 15-il Stat Membru

Deċiżjoni tad-Diviżjoni tal-Oppożizzjoni: Oppożizzjoni milqugħa għall-prodotti kkontestati kollha u applikazzjoni miċħuda fl-intier tagħha

Deċiżjoni tal-Bord tal-Appell: Appell miċħud

Motivi invokati: Ksur tal-Artikolu 8(1)(b) tar-Regolament tal-Kunsill Nru 207/2009, peress li l-Bord tal-Appell: (i) evalwa ħażin l-identiċità jew ix-xebh tal-prodotti, (ii) ma ħax inkunsiderazzjoni d-differenzi bejn it-trade marks, b’mod partikolari d-differenzi kunċettwali tagħhom, u (iii) naqas milli jiddetermina l-ambitu ta’ protezzjoni tas-sinjal preċedenti.
MT Il-Ġurnal Uffiċjali tal-Unjoni Ewropea C 195/30

Rikors ippreżentat fit-18 ta’ Mejju 2010 — Ebro Puleva vs Il-Kummissjoni

(Kawża T-234/10)

2010/C 195/48

Lingwa tal-kawża: l-Ispanjol

Partijiet

Rikorrenti: Ebro Puleva, SA (Madrid, Spanja) (rappreżentanti: J. Buendía Sierra, E. Abad Valdenebro, M. Muñoz de Juan u R. Calvo Salinero, avukati)

Konvenuta: Il-Kummissjoni Ewropea

Talbiet tar-rikorrenti

— tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS (test ikkodifikat tal-liġi dwar it-taxxa fuq il-kumpanniji), jinkludi elementi ta’ għajnuna mill-Istat;

— sussidjarjament, tannulla l-Artikolu 1(1) tad-deċiżjoni kkontestata sa fejn jiddikjara li l-Artikolu 12(5) tat-TRLIS, meta japplika għal akkwist ta’ ishma li jirriżulta fi ksib ta’ kontroll, jinkludi elementi ta’ għajnuna mill-Istat;

— tikkundanna lill-Kummissjoni għall-ispejjeż.

Motivi u argumenti prinċipali

Id-deċiżjoni kkonċernata minn dan ir-rikors hija l-istess waħda bħal dik ikkontestata fil-Kawżi T-219/10, Autogrill España vs Il-Kummissjoni, T-221/10, Iberdrola vs Il Kummissjoni u T-225/10, Banco Bilbao Vizcaya Argentaria vs Il-Kummissjoni.

Il-motivi u l-argumenti prinċipali jixbhu l-motivi u l-argumenti prinċipali invokati fil-kuntest tal-imsemmija kawżi.
MT Il-Ġurnal Uffiċjali tal-Unjoni Ewropea C 221/49

Rikors ippreżentat fis-26 ta’ Mejju 2010 — Tsakíris-Mállas vs UASI — Seven (7 Seven Fashion Shoes)

(Kawża T-244/10)

()

2010/C 221/79

Lingwa tal-kawża: il-Grieg

Partijiet

Rikorrenti: Tsakíris-Mállas A.E. (Argyroúpoli Attikís, il-Greċja) (rappreżentant: N. Simantíras, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Seven S.p.A. (Torino, l-Italja)

Talbiet tar-rikorrenti

— tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-22 ta’ Marzu 2010 fil-Każ 1045/2009-2.

— tilqa’ l-applikazzjoni Nru 5 445 481 għar-reġistrazzjoni bħala trade mark Komunitarja tat-trade mark figurattiva “7Seven Fashion Shoes” għal prodotti fil-klassijiet 18 u 25.

— tikkundanna lill-parti l-oħra fil-proċeduri għall-ispejjeż, inklużi dawk tal-proċedimenti ta’ oppożizzjoni u tal-appell ippreżentat quddiem il-UASI.

Motivi u argumenti prinċipali

Applikant għat-trade mark Komunitarja: Ir-rikorrenti

Trade mark Komunitarja kkonċernata: It-Trade mark figurattiva “7Seven Fashion Shoes” għal prodotti fil-klassijiet 18 u 25 — Reġistrazzjoni Nru 5 445 481

Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra fil-proċedimenti quddiem il-Bord tal-Appell

Trade mark jew sinjal invokat insostenn tal-oppożizzjoni: It-trade mark figurattiva Taljana “7Seven”, irreġistrata taħt in-Nru 769 296, għal prodotti fil-klassijiet 14, 16 u 18; trade mark figurattiva Taljana rreġistrata taħt in-Nru 928 116, għal prodotti fil-klassijiet 16 u 18.

Deċiżjoni tad-Diviżjoni tal-Oppożizzjoni: Oppożizzjoni miċħuda.

Deċiżjoni tal-Bord tal-Appell: Annullament tad-deċiżjoni tad-Diviżjoni tal-Oppożizzjoni li tiċħad l-applikazzjoni għal reġistrazzjoni għal prodotti fil-klassi 18

Motivi invokati: Ksur tal-Artikolu 8(1)(a) u (b) tar-Regolament (KE) tal-Kunsill Nru 207/2009, sa fejn il-Bord tal-Appell b’mod żbaljat ikkonkluda li kien hemm probabbiltà ta’ konfużjoni bejn it-trade marks inkwistjoni; ksur tal-Artikolu 65(2) flimkien mal-Artikolu 8(5) tar-Regolament (KE) 207/2009, peress li l-Kunsill naqas milli jeżamina jekk l-Artikolu 8(5) tar-regolament kienx applikabbli.
MT Il-Ġurnal Uffiċjali tal-Unjoni Ewropea C 260/19

Rikors ippreżentat fil-15 ta’ Lulju 2010 — Crocs vs UASI — Holey Soles and Partenaire Hospitalier International (Representation of footwear)

(Kawża T-302/10)

()

2010/C 260/26

Lingwa tar-rikors: l-Ingliż

Partijiet

Rikorrenti: Crocs, Inc. (Delaware, USA) (rappreżentant: I. R. Craig, Solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Partijiet oħra quddiem il-Bord tal-Appell: Holey Soles Holdings Ltd (Vancouver, il-Kanada) u Partenaire Hospitalier International (La Haie Foissière, Franza)

Talbiet tar-rikorrenti

— tannulla d-deċiżjoni tat-Tielet Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-26 ta’ Marzu 2010 fil-Każ R 9/2008-3;

— tikkundanna lill-konvenut għall-ispejjeż.

Motivi u argumenti prinċipali

Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: Nru 257001-0001 (Xedd is-saqajn)

Proprjetarju tat-trade mark Komunitarja: ir-rikorrenti

Parti li qed titlob id-dikjarazzjoni ta’ invalidità tat-trade mark Komunitarja: Il-partijiet l-oħra quddiem il-Bord tal-Appell

Deċiżjoni tad-Diviżjoni tal-Kanċellazzjoni: Iddikjarat id-disinn Komunitarju invalidu

Deċiżjoni tal-Bord tal-Appell: Ċaħdet l-appell

Motivi invokati: Ir-rikorrenti ssostni li d-deċiżjoni kkontestata tikser l-Artikoli 7(1) u 6(1) tar-Regolament tal-Kunsill (KE) Nru 6/2002, peress li l-Bord tal-Appell applika b’mod żbaljat id-dispożizzjonijiet ta’ dawn l-artikoli u ġie żgwidat għal konklużjonijiet żbaljati fir-rigward tal-oriġinalità, il-karattru individwali u l-funzjoni teknika tad-disinn Komunitarju.
MT Il-Ġurnal Uffiċjali tal-Unjoni Ewropea C 260/16

Rikors ippreżentat fis-6 ta' Lulju 2010 — Seven Towns Ltd vs UASI

(Kawża T-293/10)

()

2010/C 260/22

Lingwa tal-kawża: l-Ingliż

Partijiet

Rikorrenti: Seven Towns Ltd (Londra, Ir-Renju Unit) (rappreżentant: E. Schäfer, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla parzjalment id-Deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-29 ta’ April 2010 fil-Każ R 1475/2009-1, sa fejn l-applikazzjoni għal trade mark Komunitarja Nru 5 650 817 ġiet miċħuda;

— tikkundanna lill-UASI għall-ispejjeż, inklużi dawk sostnuti mir-rikorrenti għal rappreżentazzjoni legali.

Motivi u argumenti prinċipali

Trade mark Komunitarja kkonċernata: trade mark per se kkulurita deskritta bħala li għandha “sitt uċuħ irranġati b’mod ġeometriku fi tliet pari ta’ uċuħ paralleli, fejn kull par huwa irranġat b’mod perpendikulari maż-żewġ pari l-oħra kkaratterizzata permezz ta’ (1) kull żewġ uċuħ ħdejn xulxin għandhom kuluri differenti u (ii) kull wiċċ għandu struttura ta’ grilja fformata permezz ta’ borduri suwed li jaqsmu l-wiċċ f’disa’ oqsma tal-istess daqs”. Il-kuluri indikati kienu aħmar (PMS 200C); aħdar (PMS 347C); blu (PMS 293C); oranġjo (PMS 021C); isfar (PMS 012C); abjad u iswed għal prodotti fil-klassi 28 — Applikazzjoni għar-reġistrazzjoni ta’ trade mark Komunitarja Nru 5 650 817

Deċiżjoni tal-eżaminatur: Applikazzjoni għal trade mark Komunitarja miċħuda

Deċiżjoni tal-Bord tal-Appell: Deċiżjoni kkontestata annullata u applikazzjoni għar-reġistrazzjoni ta’ trade mark Komunitarja Nru 5 650 817 miċħuda

Motivi invokati: Ir-rikorrenti tressaq żewġ motivi insostenn tar-rikors tagħha.

Fuq il-bażi tal-ewwel motiv, ir-rikorrenti ssostni li d-deċiżjoni kkontestata tikser il-prinċipji ta’ dritt għal smigħ xieraq billi tikser l-Artikoli 80(1) u 80(2) tar-Regolament tal-Kunsill (KE) Nru 207/2009 flimkien mar-Regola 53(a) tar-Regolament tal-Kummissjoni (KE) Nru 2868/95, peress li l-Bord tal-Appell eżamina l-mertu tad-deċiżjoni b’mod żbaljat.

Permezz tat-tieni motiv tagħha, ir-rikorrenti ssostni li d-deċiżjoni kkontestata tikser id-dritt tagħha għal proċess ekwu billi tikser l-Artikolu 64(1) tar-Regolament tal-Kunsill (KE) Nru 207/2009, peress li l-Bord tal-Appell ibbaża d-deċiżjoni tiegħu fuq argument kompletament ġdid mingħajr ma stieden lir-rikorrenti sabiex tippreżenta l-osservazzjonijiet tagħha.
MT Il-Ġurnal Uffiċjali tal-Unjoni Ewropea C 260/22

Rikors ippreżentat fis-26 ta’ Lulju 2010 — Three-N-Products Private vs UASI — Shah (AYUURI NATURAL)

(Kawża T-313/10)

()

2010/C 260/30

Lingwa tar-rikors: L-Ingliż

Partijiet

Rikorrenti: Three-N-Products Private Ltd (New Delhi, Indja) (rappreżentant: C. Jäger, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: S Shah, A Shah, M Shah — A Partnership t/a FUDCO (Wembley, Ir-Renju Unit)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-1 ta’ Ġunju 2010 fil-Każ R 1005/2009-4;

— tikkundanna lill-konvenut sabiex jikkonferma d-deċiżjoni tad-Diviżjoni tal-Oppożizzjoni tal-Uffiċċju għall-Armonizzazzjoni fis-Suq Intern (Trade marks u Disinni) tat-2 ta’ Lulju 2009 u jiċħad l-applikazzjoni għat-trade mark Komunitarja Nru 5 805 387 kollha kemm hi;

— tikkundanna lill-konvenut għall-ispejjeż tal-proċeduri;

— tikkundanna lill-parti l-oħra fil-proċeduri quddiem il-Bord tal-Appell għall-ispejjeż tal-proċeduri, inklużi dawk sostnuti mir-rikorrenti quddiem il-Bord tal-Appell u d-Diviżjoni tal-Oppożizzjoni, f’każ li tintervjeni f’din il-kawża.

Motivi u argumenti prinċipali

Applikant għat-trade mark Komunitarja: Il-parti l-oħra fil-proċeduri quddiem il-Bord tal-Appell

Trade mark Komunitarja kkonċernata: It-trade mark figurattiva “AYUURI NATURAL” għal prodotti fil-klassijiet 3 u 5

Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti

Trade mark jew sinjal invokat insostenn tal-oppożizzjoni: Applikazzjoni għat-trade mark Komunitarja Nru 2 996 098 tat-trade mark figurattiva “Ayur” għal, fost l-oħrajn, prodotti fil-klassijiet 3 u 5; applikazzjoni għat-trade mark Komunitarja Nru 5 429 469 tat-trade mark figurattiva “AYUR” għal, fost l-oħrajn, prodotti fil-klassijiet 3 u 5;

Deċiżjoni tad-Diviżjoni tal-Oppożizzjoni: Oppożizzjoni milqugħa u applikazzjoni milqugħa kollha kemm hi

Deċiżjoni tal-Bord tal-Appell: Appell milqugħ, id-deċiżjoni kkontestata annullata u l-oppożizzjoni miċħuda

Motivi invokati: Ir-rikorrenti tressaq żewġ motivi insostenn tar-rikors tagħha.

Permezz tal-ewwel motiv, ir-rikorrenti ssostni illi d-deċiżjoni kkontestata tikser l-Artikoli 7 u 8 tar-Regolament tal-Kunsill (KE) Nru 207/2009, peress illi l-Bord tal-Appell iddikjara b’mod skorrett illi ma kienx hemm probabbiltà ta’ konfużjoni u li t-trade marks preċedenti kellhom konnotazzjoni suġġestiva fir-rigward tal-prodotti inkwistjoni li tnaqqas il-karattru distintiv tat-trade marks preċedenti.

Permezz tat-tieni motiv, ir-rikorrenti tikkunsidra illi d-deċiżjoni kkontestata tikser l-Artikolu 65(2) tar-Regolament tal-Kunsill (KE) Nru 207/2009, peress illi l-Bord tal-Appell wettaq abbuż ta’ poter meta ta d-deċiżjoni kkontestata peress illi kienet nieqsa minn oġġettività u bażi legali.
—

tiddikjara, skont l-Artikolu 265 TFEU, li l-Kummissjoni naqset milli twettaq l-obbligi tagħha billi ma ħaditx pożizzjoni fil-Każ C 36/07 (ex NN 25/07) — Il-Ġermanja vs Deutsche Post; u
—

B’mod prinċipali, tannulla d-deċiżjoni mogħtija mill-Kummissjoni fit-30 ta’ Ġunju 2010 fil-Każ COMP/38.344 — Azzar użat għall-prestressing, inkwantu (i) fl-Artikolu 1 tagħha, tikkundanna lil AMWF, AM Fontaine u AM Verderio talli pparteċipaw fi ksur uniku u kontinwu u/jew prattika miftiehma fis-settur tal-azzar użat għall-prestressing bi ksur tal-Artikoli 101 TFUE u 53 tal-Ftehim ŻEE, rispettivament tal-1 ta’ Jannar 1984 sad-19 ta’ Settembru 2002, mill-20 ta’ Diċembru 1984 sad-19 ta’ Settembru 2002, u mit-3 ta’ April 1995 sad-19 ta’ Settembru 2002; (ii) konsegwentement, timponilhom, fl-Artikolu 2 tagħha, il-ħlas ta’ multi li jitilgħu għal EUR 276.48 miljun għal AMWF, li minnhom EUR 268.8 in solidum ma’ AM Fontaine; u li minnhom EUR 72 miljun in solidum ma’ AM Verderio; (iii) tordnalhom, fl-Artikolu 3 tagħha, li jtemmu immedjatament dan il-ksur, jekk ma jkunux diġà għamlu dan, u li jonqsu minn issa ’il quddiem milli jwettqu kwalunkwe att jew aġir deskritt fil-punt (i) kif ukoll kull att jew aġir li għandu għan jew effett identiku jew li jixxiebah; u (iv) fl-Artikolu 4 tagħha, tqishom bħala destinatarji;
Rikors ippreżentat fis-27 ta' Awwissu 2010 — Vtesse Networks vs Il-Kummissjoni

(Kawża T-362/10)

()

(2010/C 288/106)

Lingwa tal-kawża: l-Ingliż

Partijiet

Rikorrenti: Vtesse Networks Ltd (Hertford, ir-Renju Unit) (rappreżentant: H. Mercer QC, Barrister)

Konvenuta: Il-Kummissjoni Ewropea

Talbiet tar-rikorrenti

— tiddikjara r-rikors ammissibbli;

— tannulla l-paragrafu 72 tad-Deċiżjoni tal-Kummissjoni C(2010) 3204 fuq għajnuna mill-Istat relatata mal-Każ N 461/2009 (ĠU 2010 C 162, p. 1); u

— tikkundanna lill-konvenuta għall-ispejjeż imġarrba f’dan ir-rikors.

Motivi u argumenti prinċipali

Permezz ta’ dan ir-rikors, ir-rikorrenti titlob, taħt l-Artikolu 263 TFEU, l-annullament tad-Deċiżjoni tal-Kummissjoni C(2010) 3204 fuq għajnuna mill-Istat relatata mal-Każ N 461/2009 (ĠU 2010 C 162, p. 1), li fiha ġie deċiż li l-miżura ta’ għajnuna “Cornwell & Isles of Scilly Next Generation Broadband”, li tipprovdi għajnuna mill-Fond Ewropew għall-Iżvilupp Reġjonali sabiex tgħin l-installazzjoni ta’ networks ta’ broadband tal-aħħar ġenerazzjoni fir-reġjun ta’ Cornwell & Isles of Scilly, hija kompatibbli mal-Artikolu 107(3)(c) TFEU.

Insostenn tar-rikors tagħha, ir-rikorrenti tressaq il-motivi segwenti:

L-ewwel nett, ir-rikorrenti tallega li l-Kummissjoni wettqet żbalji manifesti fl-evalwazjjoni tal-fatti, b’mod partikolari meta l-Kummissjoni kkonstatat li: (a) kien hemm proċedura ta’ sejħa għal offerti miftuħa, nondiskriminatorja u kompetittiva meta missha kkonstatat li l-kompetizzjoni kienet ġiet eliminata fir-rigward tas-sejħa għal offerti; (b) l-infrastruttura eżistenti kienet disponibbli għall-offerenti kollha li jitolbuha filwaqt li l-operatur responsabbli ammetta pubblikament li huwa ma użax l-infrastruttura mdaħħla fil-prodotti u disponibbli lill-offerenti kollha li jitolbuha; (c) l-effett ġenerali fuq il-kompetizzjoni kien pożittiv filwaqt li l-kompetizzjoni kienet eliminata bl-azzjonijiet tal-operatur responsabbli.

Barra minn hekk, ir-rikorrenti ssostni li l-Kummissjoni naqset milli tapplika u/jew kisret l-Artikolu 102 TFEU tant li l-evalwazzjoni fid-Deċiżjoni tal-Kummissjoni C(2010) 3204 dwar l-impatt tal-miżura fuq il-kompetizzjoni hija invalida u li għalhekk l-imsemmija deċiżjoni hija illegali u ma taqax fil-kamp ta’ applikazzjoni tal-Artikolu 107(3)(c) TFEU, peress li l-abbużi rilevanti għall-Artikolu 102 TFEU huma: (a) tgħaqqid illegali fir-rigward tal-infrastruttura eżistenti ta’ fibra skura b’elettroniċi attivi; (b) rifjut ta’ aċċess għall-offerenti li qed jikkompetu għal fibra u/jew tubijiet; (c) pressjoni abbużiva tal-marġni bejn il-prezz bl-ingrossa u l-prezz bl-imnut permezz tat-tgħaqqid tal-fibra ma’ elettroniċi attivi sabiex jiġu mmanufatturati prodotti li ma jippermettux lir-rikorrenti jew lill-kompetituri l-oħra jikkompetu fil-proċedura ta’ sejħa għal offerti.